Փուշն ու ճամփորդը
Փուշը մտել էր ճամփորդի ոտքը․ ո՛չ դուրս էր գալիս, ո՛չ էլ թող­նում,  որ մարդը  անցավ  գնար իր  ճամփով։

— Անիծված փուշ,— ասաց ոտքը,— ավելի լավ չէ՞ր լինի տեղդ մնայիր ու ազատ ապրեիր հիմար մացառիդ վրա։

— Բայց չէ՞ որ դու խանգարեցիր ինձ ազատ ապրելու։ 

— Ինչպե՜ս,—   զարմացավ   ոտքը։

— Շատ հասարակ կերպով։ Դու կոխեցիր ինձ, տրորեցիր․ միևնույն չէ՞ ինձ համար այժմ ուր և ինչպես մեռնելը։

1903 թ.

Շուշանիկ Կուրղինյան